### 3.     Drøftelse af forhold vedrørende hjemtagning af renovationsindsamling

**Åbent**

Sagsnr.: 326-2018-23641       J.nr.: 07.00.00           Dokumentnr.:
326-2018-200262

**Sagstype**

Drøftelse.

**Resume og sagens baggrund**

Teknik- og Miljøudvalget ønsker, i forbindelse med en generel
drøftelse af affaldsplan og indsamlingsordninger, at drøfte fordele og ulemper
ved, at Kalundborg Kommune hjemtager indsamling af dagrenovation.

**Indstillinger**

Chefen for Vej, Ejendom og Affald indstiller, at fordele og
ulemper drøftes i relation til eventuel hjemtagning af renovationsindsamlingen.

**Behandling**

Teknik- og Miljøudvalget.

**Sagsfremstilling**

På Teknik- og Miljøudvalgets møde den 3. maj blev der
tilkendegivet et ønske om at drøfte fordele og ulemper ved, at Kalundborg
Kommune hjemtager indsamlingen af dagrenovation.
På mødet blev det besluttet at udvalget, i forbindelse med en generel drøftelse
af affaldsplan og indsamlingsordninger, ønsker at drøfte forslaget.

Administrationen har fået udarbejdet et notat, "Notat
til drøftelse af forhold omkring hjemtagning af renovationsindsamlingen",
som grundlag for denne drøftelse. Notatet samler op på erfaringer fra andre
kommuner. Dette er vedlagt som Bilag 1.

Der gøres opmærksom på, at i henhold til tidsplanen skal
udbud vedrørende indsamling af dagrenovation igangsættes i primo 2019.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Bilag 1 - Notat til drøftelse af forhold omkring hjemtagning af renovationsindsamlingen | 326-2018-208297 |